ДУА “ Пухавіцкая сярэдняя школа”

**Урок літаратурнага чытання ў 1 “Б” класе па тэме: “ Гукі [З], [З’]. Літары З, з.”**

|  |  |
| --- | --- |
|  | Дата: 01.02.2017 Правяла: Рыбінская Аксана Уладзіміраўна, настаўнік пачатковых класаў  |

Тэма: Гукі [З], [З’]. Літары З, з

Мэта: пазнаёміць з гукамі [з], [з’] і літарамі З,з; вучыць адрозніваць на слых гукі [з], [з’]; фарміраваць навык чытання складоў, слоў з літарамі З,з; развіваць вусную мову вучняў; пашыраць іх слоўнікавы запас і ўяўленне вучняў пра свойскіх і дзікіх жывел; выхоўваць імкненне быць добрымі, клапатлівымі.

Ход урока

1. Арганізацыйна-матывацыйны этап

 Прывітанне.

- У каго добры настрой на працу -пакажыце раскрытую далонь “Сонейка”.

- У каго няма настрою на працу - пакажыце кулачок “Хмарку”.

- Цяпер падзяліцеся сваім сонейкам з суседам па парце, працягніце яму руку. Гэта азначае: “Не хвалюйся, я табе дапамагу”.

* Я таксама вам дапамагу.

Толькі вы старайцеся, будзьце ўважлівыя і актыўныя.

- У канцы урока вы ацэніце сваю стараннасць.

- Як сядзім ? Вось так.

2. Актуалізацыя раней атрыманых ведаў

 Успомнім!

- З чаго складаецца наша мова?

- З чаго складаюцца склазы?

- З чаго складаецца слова?

- На якія дзве групы падзяляюцца гукі?

- Якія гукі вымаўляюцца цяжэй ? Чаму?

- Якімі могуць быць зычныя гукі?

3. Падрыхтоўка да ўспрыняцця новага матэрыялу

- Адгадайце загадкі і падумайце, з якога гука пачынаецца кожнае слова -адгадка. Так вы зразумееце тэму урока.

1. Загадка

З грывай, а не конь,

З рагамі ды не бык.

З барадой, а не казёл,

Цар Белавежскай пушчы. (Зубр.)

- Назавіце першы гук у слове “Зубр”.

- Вымавіце яго хорам.

2. Загадка

Гэты конь -

Скакун заўзяты,

Ен у Афрыцы жыве.

Ведаеш яго ці не? (Зебра.)

- Назавіце першы гук у слове “Зебра”.

- Вымавіце яго хорам.

- Дык з якімі гукамі мы будзем працаваць на ўроку?

- Мы навучымся абазначаць гэтыя гукі літарай, распазнаваць яе сярод другіх літар, будзем вучыцца чытаць словы з новай літарай, пагаворым аб адносінах да жывёл.

4. Фарміраванне новых ведаў

- Назіранне за вымаўленнем гукаў і іх характарыстыкай.

 Гульня “Валейбол”. Гукі [з] – [з’].

* Ахарактарызуйце першы гук у слове “Зубр”. Які ён?

(Зычны, цвёрды, звонкі.)

* Ахарактарызуйце першы гук у слове “Зебра”. Які ён?

(Зычны, мяккі, звонкі).

 =Пазнавальная хвілінка=

* А што вы ведаеце пра зубра? ( Выступленне падрыхтаванага вучня.)

Галоўны звер Белавежскай пушчы - зубр.

Гэта самая дужая і магутная жывёла ў Беларусі. Тоўстае бервяно зубр легка падкідвае рагамі. Вышыня яго прыкладна 2 метры, а вага - 1тона і болей. Зубр з’ яўляецца сімвалам Беларусі.

- Якія гэта жывёлы - дзікія ці свойскія? Чаму?

- Якіх яшчэ вы ведаеце жывёл, у назвах якіх есць гукі [з], [з’]. Назавіце.

- Яны свойскія, ці дзікія?

 Гульня “Вызначы гук”. Гукі [з], [з’].

Зіма, зубр, каза, зебра, заяц, зерне, замок.

Знаёмства з літарамі З, з.

- На пісьме гукі [з], [з’] абазначаюцца літарай З.

- На што падобна друкаваная З?

Падобна літара З на тры -

Адзнаку ў дзённіку і сшытку.

Яе вы знойдзеце, сябры,

У зебры і ў зубры. Яшчэ ў буквары.

* Адкрыйце буквар на с. 44.

Абвядзіце ўказкай друкаваную літару.

- Для чаго патрэбна вялікая літара?

5. Замацаванне новых ведаў.

 Размінка “Літарынка.”

Чытанне складоў з новай літарай і вывучанымі літарамі на дошцы (хорам.)

Навучанне чытанню слоў з новай літарай па буквары с.44 (уверсе.)

* Палічыце, колькі разоў паўтараецца літара З у словах?

 Слоўнікаквая работа.

Незразумелае слова: лаза - тонкае гнуткае сцябло кустарніка.

 Гімнастыка для вачэй.

 Чытанне тэксту “Каза Аза.”

* Адгадайце, пра каго мы будзем чытаць тэкст

З барадою, а не дзед,

З рагамі, а не бык,

Дояць, а не карова,

Лазу дзярэ, а лапці не пляце. (Каза.)

 Выразнае чытанне тэксту настаўнікам.

- Пра каго гаворыцца ў тэксце? (Пра казу.)

- Як казу звалі? (Аза.)

Чытанне 1-га сказа настаўнікам разам з вучнямі (усе чытаюць і сочаць указкамі.)

- Знайдзіце слова “каза”, прачытайце яго.

- Знайдзіце слова “Аза”, прачытайце яго.

- Прачытайце ўвесь сказ хорам самі.

Такім чынам будуецца ўся праца над кожным сказам.

 Выбарачнае чытанне.

- Прачытайце сказ, які адносіцца да малюнка. (З ранку я за казу і на пашу.)

- Прачытайце сказ пра тое, чаму рада мама. (Мама рада, як я пасу казу.)

 Чытанне ўсяго тэксту пра сябе.

- Чаму гэты тэкст называецца каза Аза?

- Якая гэта жывёліна - дзікая ці свойская? Чаму?

- Як трэба адносіцца да свойскіх і дзікіх жывёл?

6. Падвядзенне вынікаў

- Назавіце гукі, якія навучыліся вымаўляць?

- Ахарактарызуйце гукі [з], [з’]?

- Якой літарай яны абазначаюцца?

 Самаацэнка “ Лесенка” ( ацэнка стараннасці вучняў на ўроку.)

7.Рэфлексія “Літара З”

Вучні з маленькіх літарак “З” выкладаюць на дошцы вялікую літару “З”.